पैराग्लाइडिंग विश्व कप, भारत, २०१५
पैराग्लाइडिंग विश्व कप २०१५ भारत के हिमाचल प्रदेश के बीड़ बिलिंग में आयोजित किया गया। कांगड़ा जिले के बैजनाथ के निकट स्थित बीड़ बिलिंग को विश्व की दूसरी सर्वश्रेष्ठ पैराग्लाइडिंग साईट माना जाता है। यह विश्वकप २३ अक्टूबर २०१५ को शुरू हुआ जिसका उद्घाटन भारत के केंद्रीय नागरिक उड्डयन मंत्री श्री गजपति राजू व हिमाचल प्रदेश के मुख्यमंत्री श्री वीरभद्र सिंह के द्वारा किया गया।
दार्जिलिंग हिमालयी रेल
दार्जिलिंग हिमालयी रेल (अंग्रेजी: Darjeeling Himalayan Railway), जिसे "टॉय ट्रेन" के नाम से भी जाना जाता है भारत के राज्य पश्चिम बंगाल में न्यू जलपाईगुड़ी और दार्जिलिंग के बीच चलने वाली एक छोटी लाइन की रेलवे प्रणाली है। इसका निर्माण 1879 और 1881 के बीच किया गया था और इसकी कुल लंबाई 78 किलोमीटर (48 मील) है। इसकी उन्नयन (ऊँचाई) स्तर न्यू जलपाईगुड़ी में लगभग 100 मीटर (328 फीट) से लेकर दार्जिलिंग में 2,200 मीटर (7,218 फुट) तक है।